b'\n_START_ARTICLE_\nAnno von Sangerhausen\n_START_PARAGRAPH_\nAnno von Sangerhausen (nimetatud ka Anno Sangerhausenist, Sangerhauseni Anno) oli Liivi ordu maameister ja Saksa ordu k\xc3\xb5rgmeister 13. sajandil._NEWLINE_Anno p\xc3\xa4rines Sangerhausenist Eislebeni l\xc3\xa4hedalt T\xc3\xbc\xc3\xbcringist. Tema suguv\xc3\xb5sa liikmed olid T\xc3\xbc\xc3\xbcringi krahvide vasallid._NEWLINE_1254. aastal nimetati Sangerhausen Liivi ordu maameistriks. Kuid juba kaks aastat hiljem lahkus ta sellest ametist ning valiti j\xc3\xa4rgneval, 1257. aastal, Saksa ordu k\xc3\xb5rgmeistriks. Sel ametikohal oli ta kuni 1273. aastani.'